Document ID: 31993D0100

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιανουαρίου 1993 για τροποποίηση της απόφασης 79/542/ΕΟΚ του Συμβουλίου περί καταρτίσεως ενός πίνακα τρίτων χωρών από τις οποίες τα κράτη μέλη επιτρέπουν τις εισαγωγές βοοειδών, χοίρων, ιπποειδών, νωπών κρεάτων και προϊόντων με βάση το κρέας και για κατάργηση των αποφάσεων 89/15/ΕΟΚ και 90/135/ΕΟΚ
(93/100/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά την εισαγωγή ζώων του βοείου, χοιρείου, προβείου και αιγείου είδους και νωπών κρεάτων και προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως το άρθρο 4,
την οδηγία 86/469/ΕΟΚ του Συμβουλίου της 16ης Σεπτεμβρίου 1986 σχετικά με την εξέταση των ζώων και του νωπού κρέατος για την παρουσία καταλοίπων (3), και ιδίως το άρθρο 7,
την οδηγία 88/146/ΕΟΚ του Συμβουλίου της 7ης Μαρτίου 1988 για την απαγόρευση της χρησιμοποίησης ορισμένων ουσιών με ορμονική δράση στην κτηνοτροφική παραγωγή (4), και ιδίως το άρθρο 6,
Εκτιμώντας:
ότι, με την απόφαση 79/542/ΕΟΚ του Συμβουλίου (5), όπως τροποποιήθηκε τελευταία από την απόφαση 93/99/ΕΟΚ (6), έχει θεσπιστεί κατάλογος των τριών χωρών από τις οποίες τα κράτη μέλη επιτρέπουν τις εισαγωγές ζώων του βοείου και χοιρείου είδους, ιπποειδών, νωπών και προϊόντων με βάση το κρέας-
ότι, με την απόφαση 89/15/ΕΟΚ της Επιτροπής (7), όπως τροποποιήθηκε τελευταία από την απόφαση 91/487/ΕΟΚ (8), τα κράτη μέλη επιτρέπουν τις εισαγωγές ζώντων ζώων και νωπών κρεάτων προέλευσης τρίτων χωρών που παρέχουν εγγυήσεις όσον αφορά τον έλεγχο ζώων και νωπών κρεάτων για την ανίχνευση καταλοίπων ουσιών με ορμονική δράση-
ότι, με την απόφαση 90/135/ΕΟΚ της Επιτροπής (9), όπως τροποποιήθηκε τελευταία από την απόφαση 91/486/ΕΟΚ (10), λαμβάνονται υπόψη τα σχέδια που προσδιορίζουν τις εγγυήσεις που παρέχονται από ορισμένες τρίτες χώρες, όσον αφορά τον έλεγχο για κατάλοιπα άλλων ουσιών, εκ'τος των ουσιών εκείνων με ορμονική δράση-
ότι, εντός της εσωτερικής αγοράς, η ελεύθερη κυκλοφορία ζώντων ζώων και ζωικών προϊόντων προϋποθέτει την οργάνωση κτηνιατρικών ελέγχων όσον αφορά τις εισαγωγές από τρίτες χώρες, στο σημείο εισόδου στο κοινοτικό έδαφος-
ότι η ικανοποιητική λειτουργία του νέου αυτού συστήματος πρέπει να βασίζεται στη διευκόλυνση της ανταλλαγής πληροφοριών και στη διαφάνεια-
ότι, προκειμένου να επιτευχθεί ο στόχος αυτός, απαιτείται να συγκεντρωθούν οι διάφοροι κατάλογοι των τρίτων χωρών από τις οποίες τα κράτη μέλη επιτρέπουν τις εισαγωγές ζώντων ζώων και νωπών κρεάτων και να συνταχθεί ο κατάλογος των τρίτων χωρών σύμφωνα με τον διεθνή κώδικα τυποποίησης (κώδικας ISO)-
ότι οι αρμόδιες αρχές ορισμένων χωρών έχουν παράσχει εγγυήσεις όσον αφορά τη χρήση ουσιών με ορμονική δράση για λόγους πάχυνσης των ζώντων ζώων, και ότι πρέπει αυτές να ληφθούν υπόψη-
ότι η απαγόρευση της χρήσης ουσιών με ορμονική δράση για λόγους πάχυνσης αφορά τα ζώντα ζώα που προορίζονται για σφαγή- ότι, συνεπώς, δεν δικαιολογείται η απαγόρευση αυτή να επηρεάζει τα ιπποειδή που προορίζοται για εκτροφή και παραγωγή και τα καταχωρημένα άλογα που προέρχονται από τις χώρες που περιλαμβάνονται στον κατάλογο για τα ιπποειδή-
ότι, εξάλλου, είναι ανάγκη να ληφθεί υπόψη η οργάνωση ορισμένων τρίτων χωρών σε περιφέρειες που θεσπίζεται με την απόφαση 92/160/ΕΟΚ της Επιτροπής (11), όπως τροποποιήθηκε τελευταία από την απόφαση 92/161/ΕΟΚ (12) -
ότι, επιπλέον, πρέπει να ληφθούν υπόψη οι εισαγωγές αιγοπροβάτων προελεύσεως τρίτων χωρών-
ότι ορισμένα κράτη μέλη εισάγουν από την Αλβανία ζώντα πρόβατα για άμεση σφαγή και είναι, ως εκ τούτου, σκόπιμο σαν προσωρινό μέτρο να επιτραπεί η κατευθείαν εισαγωγή αυτών των ζώων στα εν λόγω κράτη μέλη μέχρις ότου η Επιτροπή πραγματοποιήσει κτηνιατρική αποστολή- ότι είναι απαραίτητο να καθοριστεί η 1η Ιουλίου 1993 ως ημερομηνία λήξης της προθεσμίας για τις εισαγωγές αυτές-
ότι έχουν ληφθεί ορισμένες εγγυήσεις εκ μέρους των αρμοδίων αρχών της Ουκρανίας και της Λιθουανίας και ότι είναι ενδεδειγμένο, σαν πρώτο βήμα, να προστεθούν η Ουκρανία και η Λιθουανία στον πίνακα όσον αφορά την εισαγωγή στην Κοινότητα ιπποειδών-
ότι τα κράτη μέλη πρέπει να επιτρέπουν την εισαγωγή ζώων και ζωικών προϊόντων που καλύπτονται από την παρούσα απόφαση προελεύσεως τρίτης χώρας εφόσον τα ζώα και τα ζωικά προϊόντα αυτά πληρούν τους υγειονομικούς όρους που απαιτούνται για τις εισαγωγές από την εν λόγω τρίτη χώρα-
ότι πρέπει, συνεπώς, να τροποποιηθεί η απόφαση 79/542/ΕΟΚ και να καταργηθούν οι αποφάσεις 89/13/ΕΟΚ και 90/135/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 79/54/ΕΟΚ τροποποιείται ως εξής:
1. ο τίτλος αντικαθίσταται από το ακόλουθο κείμενο:
"Απόφαση 79/542/ΕΟΚ του Συμβουλίου της 21ης Δεκεμβρίου 1976 περί καταρτίσεως πίνακα τρίτων χωρών από τις οποίες τα κράτη μέλη επιτρέπουν τις εισαγωγές ζώων και του βοείου και χοιρείου είδους, ιπποειδών, αιγοπροβάτων, νωπών κρεάτων και προϊόντων με βάση το κρέας"-
2. στο άρθρο 1 παράγραφος 3, τα στοιχεία α) και β) αντικαθίστανται από το ακόλουθο κείμενο:
"3. Με την επιφύλαξη της απόφασης 92/160/ΕΟΚ:
α) τα κράτη μέλη επιτρέπουν τις εισαγωγές ιπποειδών από τις τρίτες χώρες ή τα τμήματα τρίτης χώρας που εμφαίνονται στο μέρος Ι του παραρτήματος-
β) τα κράτη μέλη επιτρέπουν την προσωρινή είσοδο στην Κοινότητα καταχωρημένων αλόγων ή την εισαγωγή καταχωρημένων αλόγων αφού έχουν προσωρινά εξαχθεί τα οποία προέρχονται από τις τρίτες χώρες ή από τα τμήματα τρίτης χώρας που εμφαίνονται στο μέρος ΙΙ του παραρτήματος."-
3. στο άρθρο 1, προστίθεται η ακόλουθη παράγραφος 4:
"4. Τα κράτη μέλη επιτρέπουν τις εισαγωγές ζώντων ζώων και ειδικότερα ιπποειδών προοριζόμενων για σφαγή, νωπού κρέατος και προϊόντων με βάση το κρέας μόνον από τρίτες χώρες ή από τα τμήματα τρίτης χώρας που εμφαίνονται στο μέρος Ι του παραρτήματος και σύμφωνα με τις διατάξεις περί εγγυήσεων όσον αφορά τα κατάλοιπα"-
4. Το παράρτημα αντικαθίσταται από το παράρτημα της παρούσας απόφασης.
Άρθρο 2
Οι αποφάσεις 89/15/ΕΟΚ και 90/135/ΕΟΚ καταργούνται.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 19 Ιανουαρίου 1993.

Labels: 17
5
0
3
6